રાજ્ય સરકાર દ્વારા રાજ્યમાં ૨૫૦મીમી કરતા ઓછો વરસાદ થયો હોય તેવા ૫૧ તાલુકાઓને અછતગ્રસ્ત જાહેર કરાયા છે. ત્યારે વડનગર તાલુકાને અછતગ્રસ્ત જાહેર કરવા માટે ઊંઝાના ધારાસભ્ય ડો.આશાબેન પટેલ દ્વારા રાજ્ય સરકારને રજૂઆત કરવામાં આવી છે. રજુઆતમાં જણાવ્યા અનુસાર વડનગર તાલુકો જે ચાલુ વર્ષમાં ખરેખર અનાવૃષ્ટીથી અસરગ્રસ્ત છે તેમ છતાં તેને આ યાદીમાંથી બાકાત રખાયેલ છે. વધુમાં અહી વર્ષે પડતા સરેરાશ વરસાદની સરખામણીમાં આ વર્ષે ઘણો ઓછો વરસાદ પડ્યો છે. તેમજ વડનગરની આસપાસના ઊંઝા, ખેરાલુ, અને વિસનગરને સરકારે અછતગ્રસ્ત યાદીમાં સમાવિષ્ઠ કર્યા છે.